राफेल की फाइलें चोरी होने पर कुमार विश्वास बोले- लो जी, न रहेगा बांस, न बजेगी बांसुरी  
केंद्र सरकार ने सुप्रीम कोर्ट में कहा- राफेल की फाइलें हुईं चोरी
कवि कुमार विश्वास ने साधा सरकार पर निशाना
कहा- न रहेगा बांस, न बजेगी बांसुरी
सुप्रीम कोर्ट में राफेल केस(Rafale Case) की सुनवाई के दौरान केंद्र सरकार ने बताया कि रक्षा मंत्रालय से राफेल की कुछ गोपनीय फाइलें चोरी हो गईं. इस पर कवि कुमार विश्वास ( Kumar Vishwas)  ने निशाना साधते हुए कहा है कि भगवान मालिक है या वो मालिक हैं जो इन दिनों भगवान हैं. दरअसल, केंद्र सरकार की ओर से बुधवार को सुप्रीम कोर्ट में पेश अटॉर्नी जनरल के वेणुगोपाल ने राफेल के गोपनीय कागजात चोरी होने का खुलासा किया. उन्होंने यह बातें राफेल मामले में पुनर्विचार याचिकाओं पर सुनवाई के दौरान कही. अटॉर्नी जनरल के के वेणुगोपाल ने कहा कि वकील प्रशांत भूषण जिन कागजातों पर भरोसा कर रहे हैं, वह रक्षा मंत्रालय से चोरी किए गए हैं. जिसकी जांच चल रही है.
Attorney General (AG), KK Venugopal told Supreme Court that certain documents were stolen from the Defence Ministry either by public servants and an investigation is pending. We are dealing with defence purchases which involve security of the state. It is a very sensitive case. https://t.co/pWDNt5Lsk0
इस पर सुप्रीम कोर्ट ने इसे बेहद गंभीर मानते हुए पूछा-अब तक क्या कार्रवाई हुई है.  सुप्रीम कोर्ट में बहस करते हुए प्रशांत भूषण ने कहा कि हम सुप्रीम कोर्ट में अतिरिक्त हलफनाम देना चाहते हैं जो एन राम के लेख पर है. इस पर सीजेआई रंजन गोगोई ने कहा कि हम किसी और हलफनामे को नहीं देखना चाहते, हमने आपकी पुनर्विचार याचिका पढ़ी है, इसलिए आप उस पर बहस कीजिए.
राफेल(Rafale) की फाइलें चोरी होने पर कुमार विश्वास का निशाना.
गौरतलब है कि दिसंबर में हुई सुनवाई में सुप्रीम कोर्ट ने राफेल सौदे को लेकर मोदी सरकार को राहत दी थी. सुप्रीम कोर्ट से सरकार ने बाद में फैसले में सीएजी रिपोर्ट का उल्लेख करने वाले एक हिस्से में सुधार की मांग की थी. इसके अलावा प्रशांत भूषण, यशवंत सिन्हा, अरुण शौरी ने भी फैसले के खिलाफ पुनर्विचार याचिकाएं दाखिल की थी, जिस पर सुनवाई की जा रही है.